open-index/open-wikipedia-markdown huggingface dataset:
ஆரணி வட்டாரப் போக்குவரத்து அலுவலகம்

**ஆரணி வட்டாரப் போக்குவரத்து அலுவலகம்** **(Arani Regional Transport Office, RTO)** இந்திய நாட்டில், தமிழ்நாடு மாநிலத்தில், திருவண்ணாமலை மாவட்டத்தில் புதியதாக உருவாக்கப்பட்டதாகும். தலைமை வட்டாரப் போக்குவரத்து அலுவலகம் ஆரணியில் அமைந்துள்ளது.

## அமைவிடம்
திருவண்ணாமலை மாவட்டத்தில் புதியதாக உருவாக்கப்பட்டது ஆரணி  வட்டாரப் போக்குவரத்து அலுவலகம் ஆகும். 2018 ஆம் ஆண்டு ஏப்ரல் மாதம் வரை வாகன ஆய்வாளர் போக்குவரத்து அலுவலகமாக திருவண்ணாமலை குறியீடு TN 25 மூலம் இயங்கி வந்தது. அதன் பின்னர் இந்து சமய அறநிலையத்துறை அமைச்சர் திரு சேவூர் ராமச்சந்திரன் அவர்களின் முயற்சியால் புதிய தலைமை வட்டாரப் போக்குவரத்து அலுவலகம் குறியீடு TN 97 உருவாக்கப்பட்டது. தலைமை வட்டாரப் போக்குவரத்து அலுவலகத்தின் தலைமையகம் ஆரணியில் அமைந்துள்ளது. இதன் கீழ் போளூர், ஆரணி, சேத்துப்பட்டு, சமுனாமரத்தூர், செய்யார், வெம்பாக்கம், வந்தவாசி , தெள்ளாறு ஆகிய தாலுக்காக்கள் உள்ளடக்கி அமைந்துள்ளது


## மோட்டார் வாகன சட்டம்

**வட்டாரப் போக்குவரத்து அலுவலகம்** (*Regional Transport Office*, **RTO**) இந்தியாவின் மோட்டார் வாகனச் சட்டம், 1988இன் பிரிவு 213 (1)இன் கீழ் அமைக்கப்பட்ட மாநில அரசுகளால் நிருவகிக்கப்படும் அலுவலகம் ஆகும். இந்தச் சட்டத்தின் பல்வேறு விதிகளை செயற்படுத்துவது இதன் பொறுப்பாகும்.இது மாநில அரசின் போக்குவரத்துத் துறையின் கீழ் இயங்குகின்றது. இந்தியாவில் பதிவு இலக்கத்தகடுகளையும் ஓட்டுனர் உரிமங்களையும் வழங்குகிறது.

இந்த அலுவலகத்தின் முதன்மை நோக்கங்களாக தமிழக அரசு அறிவித்துள்ளவை:-

* குடிமக்களுக்கு அனைத்து சேவைகளையும் திறனுடன் வழங்குதல்;

* வண்டிகள் மீதான அனைத்து வரிகளையும் கட்டணங்களையும் எவ்விதக் கசிவுமின்றி வசூலித்து அரசின் வருமானத்தைப் பெருக்குதல்;

* சாலைப் பாதுகாப்பை கூட்டுதல் மற்றும் சாலை விபத்தில் பாதிக்கப்பட்டோருக்கு நிவாரணம் வழங்குதல்;

* வண்டிகளாலான மாசுபடிதலைக் குறைத்தல்.



## சான்றுகள்


பகுப்பு:திருவண்ணாமலை மாவட்டம்
பகுப்பு: வட்டாரப் போக்குவரத்து அலுவலகம்
1. {https://m.youtube.com/watch?v=i0ZarBOsSHo} வட்டாரப் போக்குவரத்து அலுவலகம் திறப்பு விழா

2. {http://nammaseithi.com/?p=11861} நம்ம செய்தி மூலம் படித்தது

3.https://m.dailyhunt.in/news/india/tamil/tamil+nadu-epaper-tnadu/aaraniyil+vattarab+bokkuvarathu+aluvalakam+athimukavinar+kondattam-newsid-91508299 ஆரணி வட்டாரப் போக்குவரத்து அலுவலகம்
எருமைத்தீவு

thumb|'''எருமைத்தீவு'''
**எருமைத்தீவு** (ஆங்கிலம்:Buffalo Island*)* மட்டக்களப்பில் நாலாபுறமும் வாவியால் சூழப்பட்ட தீவுகளில் இதுவும் ஒன்று இது அண்ணளவாக 11Km சுற்றளவு கொண்டது. இதனை பெரியகளம் எனவும் அழைப்பர். இதன் கிழக்கே கல்லடி, கல்லடி உப்போடை, நொச்சசிமுனை, நாவற்குடா, மஞ்சந்தொடுவாய், காத்தான்குடி, ஆரையம்பதி ஆகிய ஊர்களையும் வடக்கே மட்டக்களப்பு நகர்,கல்லடித்தெரு, கோட்டைமுனை ஆகிய இடங்களையும் மேற்கே வீச்சுக்கல்முனை, திமிலதீவு, கன்னன்குடா,சிறையாத்தீவு போன்ற இடங்களையும் தெற்கே மண்முனை போன்ற ஊர்களால் சூழப்பட்டுள்ளது.

இத்தீவின் கரையோரப்பகுதிகளாக கிழக்கே வில்லுப்பங்குத்துறை இடப்பிட்டி, அறுகம்குடாவும் வடக்கே பூவரசையடிக்குடாவும், பீக்குடாவும் மேற்கே  பெரியமுனை, வெள்ளைக்கல், கொளுத்திமுனையும் தெற்கே விரிசலாறும் அமைந்துள்ளது.

## சொல்லிலக்கணம்
1795 இல் ஆங்கிலேயர் வருகைக்கு முன் கோபத்திலிருந்த பஸ்கோமுதலி 1728-1795 வரை மட்டக்களப்புக்கு வந்து போடிமார்களுடன் சண்டையிட்டு போடிமார்களை கொன்றும், சிறைப்பிடித்தும், வயல்நிலங்களை அபகரித்தும் சிறைப்பிடித்தவர்களை சிறையாத்தீவில், எருமைத்தீவில் வைத்திருந்ததாகவும் அப்போது இவர்களைக்கொண்டு எருமை, குதிரை மேய்க்க வைத்ததாகவும், ஆங்கிலேயரின் வருகையின் பின் இந்த நிலை மாற்றம் அடைந்ததாகவும், சிறைப்பிடித்த இடம் சிறையாத்தீவு எனவும் எருமை வளர்த்த காரணத்தால் எருமைத்தீவு எனவும் பெயர்பெற்றது. 

## தாவரங்கள்
இங்கே காணப்படும் கண்டல் தாவரங்களாக கண்ணா, கிண்ணை, கீரி, தில்லை போன்ற தாவரங்களும் ஆனைஅறுகு எனும் புல்லினமும் அடர்ந்து காணப்படுகிறது. ஆலை, அரசு, மஞ்சவண்ணா, நாவல், வேம்பு , பனை, பூவரசு போன்ற மரங்களையும் காணக்கூடியதாக உள்ளது.

## உயிரினங்கள்

### பறவைகள்
கொக்கு இனங்களாக நாரை, வேள்நாரை, உன்னிக்கொக்கு மற்றும் அடசல்மான், சாம்பலனாரை போன்ற பெரிய கொக்கு இனங்களும் அத்துடன் நீர்க்காகம், சில்லித்தாரா, கீச்சான், ஆக்காண்டி போன்ற பறவை இனங்களும் காணப்படுகிறது. 

### மிருகங்கள்
மிருகமாக நரியும், எலியும் சுதந்திரமாக வாழ்ந்து வருகின்றன.

## கோயில்கள்
கோயில்களாக பிள்ளையார் திடலில் பிள்ளையார் கோவிலும், நாகதம்பிரானும் காணப்படுகிறது.

## கண்டங்கள்
எருமைத்தீவானது 26 கண்டங்களாக பிரிக்கப்பட்டுள்ளது.

# கறுப்பன் குளம்  
# குளுப்ப மேடு
# நாகுண்டாப்போடி குளம்
# காலையடிக்குளம்
# மரணகண்டி
# கிளித்தீவு
# கீரைப்பாத்தித்திடல்
# விட்டுமுறிச்சான்
# பால்புக்கமடு
# கெழித்திமுனை
# வானம் பாதி
# வில்லுப்பங்கு
# புரன்குளம்
# வேப்பையடிக்குளம்
# யோசுவன்னியர் குளம்
# மண்மேட்டுக்காணி
# பள்ளக்குளம்
# உப்புக்குளம்
# சண்டைவெளி
# சின்னக்குளம்
# கீற்றுப்பத்து
# கொட்டான்பத்து
# பழவேளி
# கரச்சை
# புதுமேடு
# காலையடி வட்டை



## மேற்சான்றுகள்
 

பகுப்பு:இலங்கையின் தீவுகள்
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
தாமோதரம் சஞ்சீவய்யா

** தாமோதரம் சஞ்சீவய்யா ** (தெலுங்கு: దామోదరం సంజీవయ్య, பிப்ரவரி 14, 1921 - மே 8, 1972) இந்திய தேசிய காங்கிரஸ் கட்சியைச் சேர்ந்த இந்திய அரசியல்வாதியாகவும், ஆந்திரப் பிரதேசத்தின் முதலமைச்சராகவும் இருந்தார் .  இந்தியாவின் முதல் தலித் முதல்வர் ஆவர் . இவர் கர்நூல் மாவட்டதில் கல்லூர் மண்டலின் பெடபாடு கிராமத்தில்  உள்ள மாலா  குடும்பத்தில் பிறந்தார்  .  இளம் வயதிலேயே தந்தையை இழந்த இவர் மாணவ பருவத்திலேயே இந்திய விடுதலை 
போராட்டத்தில் காலத்து கொண்டார் .
1962 ஆம் ஆண்டு  தாமோதரம் சஞ்சீவய்யா ஆந்திராவில் இருந்து வந்த முதல் தலித்  அகில இந்திய தேசிய காங்கிரஸ் கட்சியின் தலைவரானார்  .இவர்  லால் பகதூர் சாஸ்திரி ஆட்சியில் தொழிலாளர் மற்றும் வேலைவாய்ப்பு அமைச்சராக இருந்தார்  . இவரை பெயரில் ஆந்திரா அரசு சார்பில்  **தாமோதரம் சஞ்சீவய்யா தேசிய சட்ட பல்கலைக்கழகம்**  விசாகப்பட்டினத்தில் நிறுவப்பட்டு உள்ளது

## மேற்கோள்கள்

## வெளி இணைப்புகள்
*ஆந்திரப் பிரதேச முதலமைச்சர்களின் பட்டியல்
* ஆந்திரா அரசின் முதலமைச்சர் இணையதளம் 
* ஆந்திரா அரசின் இணையதளம் 

பகுப்பு:ஆந்திரப் பிரதேச அரசியல்வாதிகள்
பகுப்பு:ஆந்திரப் பிரதேச முதலமைச்சர்கள்
பகுப்பு:1972 இறப்புகள்
பகுப்பு:1921 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தெலுங்கு மக்கள்
100 யூரோ தாள்

**நூறு யூரோ தாள்** (€ 100) யூரோ பணத்திலே மூன்றாவது மிக அதிகமான மதிப்புள்ள பணத்தாள் ஆகும். இது யூரோவை அறிமுகப்படுத்திய வருடமான (அதன் பண வடிவத்தில்) 2002 முதல் பயன்படுத்தப்படுகிறது. யூரோ பணத்தாள் 23 நாடுகளில் பயன்படுத்தப்படுகிறது. இந்த 23 நாடுகளிலும் யூரோ தான் ஒரே செலவாணியாக உள்ளன (22 நாடுகள் அதை சட்டப்பூர்வமாக ஏற்றுக்கொள்கின்றன). இது சுமார் 343 மில்லியன் மக்கள்தொகையின் உத்தியோகபூர்வ செலவாணியாக உள்ளது. ஆகத்து 2019 இல், ஐரோப்பா பகுதியைச் சுற்றி சுமார் 2,939,000,000 100 யூரோ நோட்டுகள் புழக்கத்தில் இருந்தன. இது மிகவும் பரவலாக விநியோகிக்கப்பட்ட மூண்றாவது பிரிவாகும், இது மொத்த யூரோ நோட்டுகளில் 12.7% ஆகும்.

நூறு யூரோ பணத் தாள் யூரோ தாள்களிலேயே மூன்றாவது மிகப் பெரிய பணத்தாள். இந்த பணத்தாள் பச்சை நிறத்தில் 147 x 82 மிமீ அளவிடப்படுகிறது. நூறு யூரோ பண நோட்டுகள் பரோக் மற்றும் ரோகோக்கோ பாணியில் (17 மற்றும் 18 ஆம் நூற்றாண்டுகளுக்கு இடையில்) கட்டப்பட்ட பாலங்கள் மற்றும் வளைவுகள் / கதவுகளை சித்தரிக்கின்றன. நூறு யூரோ பணத் தாளில் வாட்டர்மார்க்ஸ், கண்ணுக்கு தெரியாத மை, ஹாலோகிராம்கள் மற்றும் மைக்ரோ பிரிண்டிங் போன்ற பல சிக்கலான பாதுகாப்பு அம்சங்கள் உள்ளன, அவை அதன் நம்பகத்தன்மையை ஆவணப்படுத்துகின்றன. யூரோபா தொடர் 100 யூரோ பணத்தாளின் முழு வடிவமைப்பு 28 மே மாதம் 2019ல் வெளியிடப் பட்டது.
## வரலாறு
யூரோ 1 சனவரி 1999 இல் நிறுவப்பட்டது, இது ஐரோப்பாவில் 300 மில்லியனுக்கும் அதிகமான மக்களின் செலவாணியாக மாறியது. அதன் முதல் மூன்று ஆண்டுகளில் இது பிற மக்களிடம் புழக்கத்தில் விட படாத நாணயமாக கணக்கியலில் மட்டுமே பயன்படுத்தப்பட்டது. பெல்ஜிய பிராங்க் மற்றும் கிரேக்க டிராச்மா போன்ற யூரோப்பகுதி 12 இல் உள்ள நாடுகளின் தேசிய நோட்டுகள் மற்றும் நாணயங்களை மாற்றியமைக்கும் வரை சனவரி 1, 2002 வரை யூரோ பணம் அறிமுகப்படுத்தப்படவில்லை.
## வடிவமைப்பு
நூறு யூரோ பணத் தாள் யூரோ தாள்களிலேயே மூன்றாவது மிகப் பெரிய பணத்தாள். இந்த பணத்தாள் நீல நிறத்தில் 147 x 82 மிமீ அளவிடப்படுகிறது. நூறு யூரோ பண நோட்டுகள் பரோக் மற்றும் ரோகோக்கோ பாணியில் (17 மற்றும் 18 ஆம் நூற்றாண்டுகளுக்கு இடையில்) கட்டப்பட்ட பாலங்கள் மற்றும் வளைவுகள் / கதவுகளை சித்தரிக்கின்றன.ராபர்ட் கலினாவின் அசல் வடிவமைப்புகள் உண்மையான நினைவுச்சின்னங்களைக் காண்பிக்கும் நோக்கம் கொண்டவை என்றாலும், அரசியல் காரணங்களுக்காக பாலம் மற்றும் கலை ஆகியவை கட்டடக்கலை சகாப்தத்தின் கற்பனையான எடுத்துக்காட்டுகள் மட்டுமே.

நூறு யூரோ பணத் தாளில் வாட்டர்மார்க்ஸ், கண்ணுக்கு தெரியாத மை, ஹாலோகிராம்கள் மற்றும் மைக்ரோ பிரிண்டிங் போன்ற பல சிக்கலான பாதுகாப்பு அம்சங்கள் உள்ளன, அவை அதன் நம்பகத்தன்மையை ஆவணப்படுத்துகின்றன. நூறு யூரோ பணத் தாளின் மிகப்பெரிய சிறப்பாக கருதப்படுவது, அதன் நிறம் மாறும் தன்மை. இதை தலை கீழாக பிடித்தால் நிறம் ஊதாவில் இருந்து பழுப்பு நிறமாக மாறுவது இதன் சிறப்பு.

## மேற்கோள்கள்

பகுப்பு:யூரோ பணத்தாள்கள்
சிறீ பகவான்

**ஸ்ரீ பகவான்** அல்லது **கல்கி பகவான்** (**Sri Bhagavan**) (பிறப்பு:7 மார்ச் 1949) இவருக்கு **புஜ்ஜம்மா** எனும் மனைவியும்,  **வி. கிருஷ்ணா** என்ற மகனும் உள்ளனர். இவரது பிறப்புப் பெயர் **விஜயகுமார்** ஆகும். இவரின் மனைவி புஜ்ஜம்மாவை பக்தர்கள் பத்மாவதி தாயாரின் அவதராமாக கருதி **அம்மா பகவான்** என்று அழைப்பர்.

## துவக்க கால வாழ்க்கை (1949–1983)
கல்கி பகவான் என்ற விஜயகுமார் 7 மார்ச் 1949-இல் வரதராஜுலு நாயுடு - வைதர்பி  என்ற தம்பதியருக்கு குடியாத்தத்தில் பிறந்தவர். இவர் பள்ளிக் கல்வியை சென்னை, டான் பாஸ்கோ  பள்ளியிலும், கல்லூரிக்  கல்வியை சென்னை, வைஷ்ணவா கல்லூரியிலும் பயின்றார். விஜயகுமார் 9 சூன் 1977-இல் புஜ்ஜம்மா  என்பவரை மணந்தார்.

1971-இல் இந்திய ஆயுள் காப்பீட்டு கழக்கத்தின் முகவராக பணியாற்றியக் கொண்டிருந்த  விஜயகுமாருக்கு ஜிட்டு கிருஷ்ணமூர்த்தியின் சிந்தனைகள் ஈர்த்ததால், இவர் ஆந்திரா மாநிலம், சித்தூர் மாவட்டத்தில் உள்ள வரதய்யா பாளையத்தில் 1984 முதல் 1994 முடிய   **ஜீவ ஆஸ்ரமம்** எனும் பெயரில் பள்ளிக்கூடத்தை நடத்தினார்.

## ஆன்மிகப் பணி  (1991–தற்போது வரை)
விஜயகுமார் - பத்மாவதி தம்பதியர் ஜீவ ஆஸ்ரமப் பள்ளியை ஆன்மீக வளர்ச்சிக்கான நிறுவனமாக மாற்றி, பொதுமக்களின் ஆன்மிக வளர்ச்சிக்காக 7 முதல் 21 நாட்கள் கொண்ட ஆன்மிகப் பயிற்சிப் பட்டறை வகுப்புகள் நடத்தினார். இப்பயிற்சி வகுப்புகளில் கலந்து கொண்ட இவரது சீடர்கள், விஜயகுமாருக்கு கல்கி பகவான் பெயரிட்டு அழைத்தனர்.

1992-ல் சென்னை சோமங்கலத்தில் கல்கி பகவான் முதல் ஆன்மீகக் கிளையைத் துவக்கினார். 1995 முதல் இந்தியாவின் அனைத்து முக்கிய நகரங்களில் தனது ஆன்மீகக் கிளைகளை விரிவாக்கினார்.

1999-இல் கல்கி பகவான் ஆந்திரா மாநிலத்தின் சித்தூர் மாவட்டத்தில்,  வரதய்யா பாளையம் என்னும் இடத்தில் பல நூறு ஏக்கர் பரப்பளவில் **கல்கி ஆசிரமம்** நிறுவினார். இங்கு பலவகையான தியான வகுப்புகள் கட்டணத்துடன் நடத்தப்படுகின்றன. மேலும் வரதய்யா பாளையத்தில் **ஒன்னெஸ்** (Oneness)  எனும் ஆன்மீகப் பல்கலைக்கழகத்தை கட்டி, அதில் கல்கி ஆசிரமத்தை நிறுவி, அதனை தனது ஆன்மீக நிறுவனத்தின் தலைமையகமாக மாற்றினார். இப்பல்கழக வளாகத்தில் 2004-இல் **ஒன்னெஸ் கோயிலை** கட்டினார்.

## வருமான வரி சோதனைகள்
அக்டோபர் 2019-இல் கல்கி பகவான், அம்மா பகவான் மற்றும் அவர்களின் மகன் கிருஷ்ணா ஆகியோர் தொடர்புடைய  ஆசிரமங்கள், தியானக் கூடங்கள் மற்றும் அறக்கட்டளை நிறுவனங்களை இந்திய வருமான வரித் துறையினர்  6 நாட்கள் பரிசோதனை  மேற்கொண்டதில் கணக்கில் காட்டப்படாத ரூபாய் 8,00 கோடி மதிப்பிலான இந்திய மற்றும் அமெரிக்கப் பணத்தாள்கள், தங்க, வைர நகைகள் மற்றும் சொத்து ஆவணங்கள் கைப்பற்றப்பட்டது.
 
வருமான வரித்துறையினரின் சோதனையின் போது கல்கி பகவான், அம்மா பகவான் மற்றும் அவர்களது மகன் கிருஷ்ணா தலைமறைவாகிவிட்டனர் எனக்கூறப்பட்டதை அடுத்து, தாம் ஓடவும் இல்லை, ஒளியவும் இல்லை எனக் கல்கி விஜயகுமார் அறிக்கை விட்டுள்ளார்.

## இதனையும் காண்க
* நித்தியானந்தா
* பிரேமானந்தா
## மேற்கோள்கள்

## வெளி இணைப்புகள்
* Oneness University's Official Website 
* The School for Enlightenment
* World Oneness TV
*  கல்கி பகவான் கடந்து வந்த பாதை

பகுப்பு:வாழும் மக்கள்
பகுப்பு:1949 பிறப்புகள்
பகுப்பு:தெலுங்கு மக்கள்
குற்றப் பின்னணி கொண்ட சாமிமார்கள்
பகுப்பு:சாமிமார்கள்
பகுப்பு:வேலூர் மாவட்ட மக்கள்
கார்லாபட் வனவிலங்கு சரணாலயம்

வலது|thumb|கார்லாபட் நுழைவாயில்

**கார்லாபட் வனவிலங்கு சரணாலயம்** *(Karlapat Wildlife Sanctuary)* இந்தியாவின் ஒரிசா மாநிலத்திலுள்ள மிகவும் புகழ்பெற்ற ஒரு வனவிலங்கு சரணாலயம் ஆகும். இது ஒரிசாவிலுள்ள கலாகந்தி மாவட்டத்தில் அமைந்துள்ளது. மாவட்டத்தின் தலைமையிடமான பவானிபாட்னாவிலிருந்து 15 கிலோமீட்டர் தொலைவில் கார்லாபட் வனவிலங்கு சரணாலயம் அமைந்துள்ளது.

சரணாலயம் 175 சதுர கிலோமீட்டர் அல்லது 68 சதுர மைல் பரப்பளவில் விரிந்துள்ளது . கிழக்கு மேட்டு நிலத்தின் ஈரமான இலையுதிர் காட்டு சுற்றுச்சூழலுக்குள் இச்சரணாலயம் அமைந்துள்ளது. கலப்பு இலையுதிர் காடுகள் மற்றும் குறுங்காடு வகை தாவரங்கள் இச்சரணாலயத்தில் மிகுந்து காணப்படுகின்றன.

வலது|thumb|கார்லாபட் சாலை

புலி, சிறுத்தை, சம்பார் இன மான்கள், நீலான், குரைக்கும் மான், பல வகையான பறவைகள் மற்றும் பல்வேறு ஊர்வன ஆகிய வனவிலங்குகள் இச்சரணாலயத்தில் வாழ்கின்றன.

## மேற்கோள்கள்

பகுப்பு:இந்திய வனவிலங்கு பாதுகாப்பு வலயங்கள்
பகுப்பு:களாஹாண்டி மாவட்டம்
பகுப்பு:ஒடிசாவிலுள்ள காணுயிர் காப்பகங்கள்
ஏமனின் வரலாறு

ஏமன் நாடு அண்மைக் கிழக்கின் நாகரிகங்களின் பழமையான மையங்களில் ஒன்றாகும். **ஏமன்** ஒப்பீட்டளவில் வளமான நிலம் மற்றும் ஒரு ஈரப்பதமான காலநிலையில் போதுமான மழை ஒரு நிலையான மக்கள் தொகையை நிலைநிறுத்த உதவியது. இது பண்டைய கிரேக்க புவியியலாளர் டோலமி அங்கீகரித்த ஒரு அம்சமாகும், அவர் ஏமனை *யூடிமோன் அரேபியா* என்று வர்ணித்தார், அதாவது "அதிர்ஷ்ட அரேபியா" அல்லது "இனிய அரேபியா" என்று வர்ணித்தார். கி.மு 12 முதல் 8 ஆம் நூற்றாண்டு வரை ஏமானியர்கள் தென் அரேபிய எழுத்துக்களை உருவாக்கினர். பெரும்பாலான வரலாற்றாசிரியர்கள் பண்டைய யேமன் இராச்சியங்கள் அனைத்தையும் அந்த சகாப்தத்துடன் ஏன் குறிப்பிடுகிறார்கள் என்பதை இது விளக்குகிறது. கி.மு 12 முதல் 6 ஆம் நூற்றாண்டு யேமனில் தொடர்ச்சியான ஆறு நாகரிகங்கள் ஆதிக்கம் செலுத்தியது, அவை ஒருவருக்கொருவர் போட்டியிட்டன, அல்லது ஒருவருக்கொருவர் கூட்டணி வைத்திருந்தன, நாட்டைக் கட்டுப்படுத்தின: மெய்ன், கட்டபான், ஹத்ராமாத், அவ்சன், சபா மற்றும் ஹிம்யார். கி.பி 630 இல் இஸ்லாம் வந்தது, ஏமன் முஸ்லீம் சாம்ராஜ்யத்தின் ஒரு பகுதியாக மாறியது.
## பண்டைய வரலாறு
ஆரம்பகால நாகரிகங்களுக்கிடையில் அதன் நீண்ட கடல் எல்லையுடன், அரேபிய தீபகற்பத்தின் மேற்கில் வர்த்தகத்தைப் பொறுத்தவரை ஒரு மூலோபாய இருப்பிடத்தைக் கொண்ட கலாச்சாரங்களின் குறுக்கு வழியில் யேமன் நீண்ட காலமாக இருந்து வருகிறது. கிமு 5000 ஆம் ஆண்டிலேயே வடக்கு யேமனின் மலைகளில் சகாப்தத்திற்கான பெரிய குடியேற்றங்கள் இருந்தன.  பண்டைய யேமனைப் பற்றியும், மேலும் இது வெண்கல வயது நாகரிகங்களிலிருந்து வர்த்தகத்தை மையமாகக் கொண்ட கேரவன் இராச்சியங்களுக்கு எவ்வாறு மாறியது என்பதும் அதிகம் அறியப்படவில்லை. கிமு பதினொன்றாம் நூற்றாண்டிலிருந்து சபேய இராச்சியம் உருவானது. 

தென் அரேபியாவில் நான்கு முக்கிய ராஜ்யங்கள் அல்லது பழங்குடி கூட்டமைப்புகள் இருந்தன: சபா, ஹட்ராமவுட், கட்டபன் மற்றும் மெய்ன்.சபா பைபிள் ஷெபா என்று நம்பப்படுகிறது மற்றும் மிக முக்கியமான கூட்டமைப்பு.சபேயன் ஆட்சியாளர்கள் முகரிப் என்ற தலைப்பை கொண்டிருந்தனர். இது பொதுவாக "ஒருங்கிணைப்பாளர்", அல்லது "பாதிரியார்-ராஜா" என்று பொருள்படும் என்று கருதினர். கிமு 940 இல் சபேன்கள் மரிபின் பெரிய அணையை கட்டினர். கிமு 700 மற்றும் 680 க்கு இடையில், அவ்சன் இராச்சியம் ஏடன் மற்றும் அதன் சுற்றுப்புறங்களில் ஆதிக்கம் செலுத்தியது.கிமு 3 ஆம் நூற்றாண்டில், கட்டபன், ஹத்ரமவுட் மற்றும் மெய்ன் சபாவிலிருந்து சுதந்திரமாகி யேமன் அரங்கில் தங்களை நிலைநிறுத்திக் கொண்டனர். மினேயன் ஆட்சி டெட்டான் வரை நீடித்தது, அவற்றின் தலைநகரம் பராகிஷில் இருந்தது. கிமு 50 இல் கட்டபான் வீழ்ச்சியடைந்த பின்னர் சபேயர்கள் மெய்ன் மீது தங்கள் கட்டுப்பாட்டை மீட்டெடுத்தனர். கிமு 25 இல் அரேபியா பெலிக்ஸ் மீது ரோமானிய பயணம் மேற்கொண்ட நேரத்தில், சபேயர்கள் மீண்டும் தெற்கு அரேபியாவில் ஆதிக்கம் செலுத்தும் சக்தியாக இருந்தனர்.

சாசனிட் பேரரசு ஏடனை அதன் பேரரசுடன் 570 இல் இணைத்தது. அவர்களின் ஆட்சியின் கீழ், ஏமனின் பெரும்பாலான பகுதிகள் ஏடன் மற்றும் சனாவைத் தவிர்த்து பெரும் சுயாட்சியை அனுபவித்தன. 630 இல் இஸ்லாம் வரும் வரை நாட்டின் பெரும்பகுதி பல சுயாதீன குலங்களின் கீழ் இருந்ததால், இந்த சகாப்தம் பண்டைய தென் அரேபிய நாகரிகத்தின் வீழ்ச்சியைக் குறித்தது.

## மேற்கோள்கள்

பகுப்பு:யெமன்
பகுப்பு:உலக நாடுகளின் வரலாறு
செய்யார் வருவாய் கோட்டம்

**செய்யாறு வருவாய் கோட்டம்** **(Cheyyar Revenue Division)** இந்திய நாட்டில், தமிழ்நாடு மாநிலத்தில், திருவண்ணாமலை மாவட்டத்தில் இருக்கும் வருவாய் கோட்டம் ஆகும். இந்த வருவாய் கோட்டத்தின் கீழ் செய்யாறு, வெம்பாக்கம், வந்தவாசி, சேத்துப்பட்டு ஆகிய தாலுகாக்கள் அடங்கியுள்ளது. இந்த வருவாய் கோட்டத்தின் தலைமையகம் திருவத்திபுரம் நகரில் அமைந்துள்ளது.

## வருவாய் கிராமங்கள்

## சான்றுகள்

## உசாத்துணை
1. செய்யாறு வட்டம் வருவாய் கிராமங்கள்

2. வெம்பாக்கம் வட்டம் வருவாய் கிராமங்கள் 

3. வந்தவாசி வட்டம் வருவாய் கிராமங்கள் 

4. சேத்துப்பட்டு வட்டம் வருவாய் கிராமங்கள்
5. https://tiruvannamalai.nic.in/ta/%E0%AE%B5%E0%AE%B0%E0%AF%81%E0%AE%B5%E0%AE%BE%E0%AE%AF%E0%AF%8D%E0%AE%A4%E0%AF%8D-%E0%AE%A4%E0%AF%81%E0%AE%B1%E0%AF%88/

பகுப்பு:திருவண்ணாமலை மாவட்ட வருவாய் கோட்டங்கள்
கோல் அணை

**கோல் அணை** அல்லது **கோலணை நீர்மின் உற்பத்தித் திட்டம்** () என்பது சத்லஜ் ஆற்றின் குறுக்கே அமைந்துள்ள கட்டுக்கரை அணையாகும். இது இமாச்சல் பிரதேச பிலாஸ்பூர் சண்டிகார்-மணாலி தேசிய நெடுஞ்சாலையிலிருந்து (என்எச்-1) 18 கிலோமீட்டர் தூரத்தில் உள்ளது.  நீர்மின் உற்பத்திக்காக தேசிய அனல் மின் நிறுவனத்தால் கட்டப்பட்டது.

## வரலாறு
2000 ஜூன் 5 ஆம் நாள் அப்போதைய இந்திய பிரதமர் அடல் பிகாரி வாச்பாய் அடிக்கல் நாட்டினார். 2004 ஜனவரி நான்காம் நாள் கட்டுமானங்கள் தொடங்கின. தேசிய அனல் மின் நிறுவனத்தால் (என்.டி.பி.சி.) கட்டப்பட்ட முதல் அணை இதுவாகும். காடு இழப்பு மற்றும் மறுகுடிபெயர்வு காரணங்களால் இத்திட்டம் தாமதமாகியது. மாற்று கால்வாய்களின் சிக்கல்களால் 2013 டிசம்பரில் இதன் நீர் தேக்கு முயற்சிகள் தோல்வியடைந்தன. தொடர்ந்து நான்காவது முயற்சியில் 2014 மார்ச் 18 இல் வெற்றிகரமாகக் கால்வாய்களைத் தடுத்து நீர் தேக்கப்பட்டது. 2014 ஏப்ரலில் ஏற்பட்ட நீர்க்கசிவால் மீண்டும் நீரைத் தேக்கமுடியாமல் போனது. பின்னர் 2014 நவம்பர் 3 தொடங்கி, 2015 ஜனவரி 3 வரை சீரமைப்புப் பணி நடைபெற்று, சரி செய்யப்பட்டது. கால்வாய்களில் சிறிய கசிவு இருந்தாலும் அதிகாரிகளின் உத்திரவாதத்தில் ஏப்ரலில் நீர்மின் நிலையம் செயல்படத் தொடங்கியது. 
2009 இல் மின்னாக்கி இயங்கும் வகையில் திட்டமிட்டிருந்தாலும் 2015 இல் தான் செயல்படத் தொடங்கியது. இதன் நீர்த் தேக்கம் உயரம் 642 அடி ஆகும்.

## மின்சார உற்பத்தி
அலகுக்கு 200 மெகாவாட் வீதம் நான்கு அலகுகளில் மொத்தம் 800 மெகாவாட் கொள்ளளவு கொண்டது. முதல் 200 மெகாவாட் பிரான்சிஸ் டர்பின் மின்னாக்கி 2015 மார்ச் 30 ஆம் நாள் செயல்படத் தொடங்கியது. இந்த அணையினால் டெல்லி, ஹரியானா, பஞ்சாப், ராஜஸ்தான், உத்தர பிரதேசம், ஹிமாச்சல் பிரதேசம், ஜம்மு & காஷ்மீர் மற்றும் சண்டிகார் பகுதிகள் பலனடைகின்றன. ஹிமாச்சல் பிரதேசத்தின் 28% மின்சாரப் பயன்பாடு இதன் மூலமே கிடைக்கிறது.  2019 ஜனவரியில் இவ்வணையில் கூடுதலாகப் பதினைந்து மேகாவாட் மின்சாரம் உற்பத்தி செய்யும் விதத்தில் மிதக்கும் சூரிய மின்தகடுகள் பதிக்கும் திட்டம் அறிமுகம் செய்யப்பட்டு, ஒப்பந்தப்புள்ளிகள் கோரப்பட்டன.

## சுற்றுலாத் தலம்
பாறைகள் மற்றும் பசுமை சூழ்ந்த அணையாக இருப்பதால் இது சுற்றுலாத் தலமாக உள்ளது. சுற்றுலாப் பயணிகளை ஈர்க்கும் விதமாக, மாநில சுற்றுலாத் துறையினர் தட்டபணி முதல் கோல் அணை வரை நீர்வழிப் போக்குவரத்தை அறிமுகம் செய்யத் திட்டமிட்டுள்ளனர். மேலும் ஏரியையும், ஆற்றையும் சுத்தமாக வைத்துக் கொள்ள முயல்கின்றனர்.

## சுற்றுச்சூழல் சர்ச்சை
சுற்றுச்சூழல் பாதுகாப்புச் சட்டம் 2005 இன் படி குறைந்தது 15% நீர் நீர்வாழ் உயிரினங்களின் நலனுக்காக வெளியேற்றப்பட வேண்டும். இதை மீறியதாக 2018 ஆண்டுவாக்கில் இதனை நிர்வகிக்கும் என்.டி.பி.சி.க்கு சுற்றறிக்கையினை ஹிமாச்சல் பிரதேச மாநில மாசுக் கட்டுப்பாட்டு வாரியம் அனுப்பியது. வறட்சி காரணமாக வெளியேற்றும் நீர் குறைந்ததாகவும் குற்றச்சாட்டு எழுந்தது. ஆனால் இந்தக் குற்றச்சாட்டை அணையின் தரப்பினர் மறுத்துள்ளனர். அடுத்த ஆண்டே கனமழை பொழிந்தது அதன் காரணமாக 2019 ஆகஸ்ட் மாதத்தில் அணை நிறைந்து உபரி நீர் வெளியேற்றப்பட்டது.

## இவற்றையும் பார்க்க
*பக்ரா அணை – கீழ்ப் பகுதியில் அமைந்துள்ளது

## மேற்கோள்கள்

பகுப்பு:இமாச்சலப் பிரதேச அணைகள்
பகுப்பு:2015-இல் கட்டிமுடிந்த அணைகள்
பகுப்பு:2015-இல் உருவாக்கப்பட்ட அமைப்புகள்
கிசாம்பள்ளி செங்கல்ராய ரெட்டி

** கிசாம்பள்ளி செங்கல்ராய ரெட்டி **(; 4 மே 1906 - 27 பிப்ரவரி 1976) என்பவர் இந்திய மாநிலமான, மைசூர் மாநிலத்தின் (கருநாடகத்தின்) முதலாவது முதலமைச்சர் ஆவார் . கோலார் மாவட்டத்தில் பிறந்தவர் இளம் வயதிலேயே பிரித்தானிய ஆட்சியை எதிர்த்து பல்வேறு போராட்டங்களில் பங்கேற்றார். இவர் சட்ட படிப்பை படித்தவர். 1930 ஆம் ஆண்டு பிரஜா பிரகாச கட்சியை தொடங்கினர். பின்பு இந்திய தேசிய காங்கிரசு கட்சியில் இணைத்தார். இந்திய விடுதலை இயக்கத்திலும் பெரும் பங்காற்றியவர்.  முதல்  வரை நாடாளுமன்ற மேலவை உறுப்பினராக இருந்தார் பின்பு 1952 முதல் 1962 வரை கோலார் தொகுதியின் நாடாளுமன்ற உறுப்பினர் ஆனார் அடுத்து வர்த்தக மற்றும் தொழில் துறை மத்திய அமைச்சர் ஆகவும்  பதவி வகித்தார். 1965 முதல் 1971 வரை மத்தியப் பிரதேசம் மாநில ஆளுநர் ஆகவும் பணிபுரிந்து உள்ளார்.

## மேற்கோள்கள்
11.https://rajssoid.org/

12. https://ssoportals.in/ 13. https://shaladarpan.net.in/


பகுப்பு:கர்நாடக நபர்கள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1902 பிறப்புகள்
பகுப்பு:1976 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகர்கார் குகைகள்

**பகர்கார் குகைகள்** (*Pahargarh Caves*) இந்தியாவின் மத்தியப் பிரதேசத்தில் அமைந்துள்ளது.  இது பகர்கார் கிராமத்திற்கு அருகிலுள்ள வரலாற்றுக்கு முந்தைய ஓவியங்களைக் கொண்ட குகை வளாகமாகும். குகைகளில் மிக முக்கியமானது லிக்கிச்சாச் என்று உள்நாட்டில் அறியப்படுகிறது .

இந்த ஓவியங்களை 1979 ஆம் ஆண்டில் மிச்சிகன் பல்கலைக்கழக மொழியியல் பேராசிரியரான  டி.பி.எசு. துவாரிகேசு மற்றும் பகர்கரைச் சேர்ந்த கட்டிடப் பொறியாளர் சிறீ ராம் சர்மா ஆகியோர் கண்டுபிடித்தனர். துவாரிகேசு மற்றும் சர்மா ஆகியோர் குகைகளின் பூர்வாங்க ஆய்வுகளை மேற்கொண்டனர், 600 க்கும் மேற்பட்ட ஓவியங்களை ஆவணப்படுத்தினர், மேலும் ஆயிரக்கணக்கானவை அங்கு இருப்பதாக ஊகித்தனர். இருப்பினும், அவர்கள் அகழ்வாராய்ச்சி செய்வதற்கான அனுமதியைப் பெற முடியவில்லை. பின்னர் குகைகள் இன்றுவரை ஆராயப்படவில்லை.

சிவப்பு மற்றும் வெள்ளை காவி அடிப்படையிலான வண்ணப்பூச்சுகளால் இது ஆக்கப்பட்டுள்ளது. சித்தரிப்புகளில் மனித மற்றும் விலங்கு புள்ளிவிவரங்கள் மற்றும் சுருக்க வடிவங்கள் உள்ளன.  ஓவியங்களின் காலம் நிச்சயமற்றது. துவாரிகேசின் கூற்றுப்படி, குகைகளில் கண்டுபிடிக்கப்பட்ட தீக்கோழி முட்டை குண்டுகள் 25,000 ஆண்டுகளுக்கு மேற்பட்ட வயதுடையவை என்று  ரேடியோகார்பன்  மதிப்பீடு கூறுகிறது. ஆனால் கலைப்பொருட்கள் கிமு 1500 இரும்புக்காலம் என்றும் ஓவியங்கள் கிமு 600 தேதிக்கு ஒத்தவை என்றும் சித்தரிக்கப்படுகின்றன. .

## மேற்கோள்கள்

பகுப்பு:மத்தியப் பிரதேசப் புவியியல்
வாதாபிப் போர்

**வாதாபிப் போர்** (*Battle of Vatapi*) பொ.ஊ. 642 ஆம் ஆண்டில் சாளுக்கியத் தலைநகரான வாதாபியில் பல்லவருக்கும் சாளுக்கியருக்கும் இடையே நடந்த ஒரு தீர்க்கமான சமர் ஆகும். இப்போரின் முடிவில் சாளுக்கிய மன்னர் இரண்டாம் புலிகேசி தோற்கடிக்கப்பட்டுக் கொல்லப்பட்டார். தொடர்ந்து 654 ஆம் ஆண்டு வரை வாதாபி பல்லவரின் வசம் இருந்தது.

## வரலாறு

பொ.ஊ. 617–18 ஆம் ஆண்டுகளில், இரண்டாம் புலிகேசி பல்லவ இராச்சியத்தை முற்றுகையிட்டு, முதலாம் மகேந்திர பல்லவனைத் தோற்கடித்து, தெற்கே சோழ நாட்டின் வடக்குப் போர் முனையின் காவிரி ஆறு வரை சென்றான். புலிகேசியின் இந்தப் படையெடுப்புக்கு பல்லவர்கள் பழிவாங்க நீண்டகாலமாகத் திட்டமிட்டு வந்திருந்தனர். அடுத்த சில ஆண்டுகளில், பல்லவர் தங்கள் படைகளை பலப்படுத்தி, எதிர்த் தாக்குதலுக்குத் தயார்ப்படுத்தினர்.

630 இல், முதலாம் மகேந்திரவர்மனுக்குப் பின்னர் அவனது மகன் முதலாம் நரசிம்மன் ஆட்சிப் பொறுப்பை ஏற்றான். இவனது காலத்தில், பல்லவ இராச்சியம் ஒரு ஆற்றல் வாய்ந்த பேரரசாக விளங்கியது. இது இரண்டாம் புலிகேசிக்கு பல்லவ நாட்டின் மீது இரண்டாவது போர் நடவடிக்கையை ஆரம்பிக்கத் தூண்டியது. க. அ. நீலகண்ட சாத்திரியின் கூற்றுப்படி, இரண்டாம் புலிகேசி பல்லவ நாட்டிற்குள் நுழையும் முன்னர், முதலில் பல்லவர்களின் கீழ் அவர்களிடம் இணக்காய் இருந்த குறுநில மன்னர்களாக இருந்த பாணர்களை  தோற்கடித்தான். முதலாம் நரசிம்மன் சாளுக்கியரை பல்லவத் தலைநகர் காஞ்சிக்குக் கிட்டவாக மூன்று முனைகளில் சந்தித்து அவர்களைத் தோற்கடித்தான். இதனால் சாளுக்கியர் பின்வாங்க ஆரம்பித்தனர். இதனை அடுத்து, பல்லவர்கள் தப்பி ஓடிய சாளுக்கிய படைகளைத் அவர்களது எல்லைக்குள் ஆழமாகப் பின்தொடர்ந்து தாக்கினர்.

## நிகழ்வுகள்
642 இல், சாளுக்கியத் தலைநகர் வாதாபியைக் கைப்பற்ற முதலாம் நரசிம்ம பல்லவன் தளபதி பரஞ்சோதியின் கீழ் ஒரு வல்லமைமிக்க பல்லவப் படையை அனுப்பினான். இரண்டாம் புலிகேசி தனது தலைநகரின் புறநகரில் பல்லவர்களை சந்தித்தான். அடுத்தடுத்த போரில் புலிகேசி உயிரிழந்ததாகக் கருதப்படுகிறது. இப்போரின் மூலம், பல்லவர்கள் இரண்டாம் புலிகேசி மீது தீர்க்கமான வெற்றியைப் பெற்று, சாளுக்கியரின் தலைநகரைக் கைப்பற்றி 642 முதல் 654 வரை 12 ஆண்டுகள் ஆட்சி புரிந்தனர்.

முதலாம் பரமேஸ்வரவர்மனின் கல்வெட்டு இப்போர் குறித்து இவ்வாறு கூறுகிறது:

உதயசந்திரமங்களம் கல்வெட்டு பின்வருமாறு கூறுகிறது:

வேலூர்பாளையம் கல்வெட்டு பின்வருமாறு கூறுகிறது:

## போருக்குப் பின்
தனது வெற்றியைக் கொண்டாடும் முகமாக முதலாம் நரசிம்மன் வாதாபியில் மல்லிகார்ச்சுனா கோவிலைக் கட்டினான். "வாதாபி-கொண்டான்" என்ற பட்டத்தையும் பெற்றுக் கொண்டான். வாதாபியில் தக்கிண-ஐரப்பா கோயிலின் சுவர்களில் தனது வெற்றியைப் பதிவுசெய்யும் ஒரு கல்வெட்டைச் செதுக்கினான். பரஞ்சோதி வாதாபியில் இருந்து பல்லவ நாட்டிற்கு "வாதாபி கணபதி" உட்பட ஏராளமான போர்ச் செல்வங்களைக் கொண்டு வந்தார்.

## குறிப்புகள்

## உசாத்துணைகள்
* 
* 

பகுப்பு:இந்தியப் போர்கள்
பகுப்பு:642
பகுப்பு:கர்நாடக வரலாறு
பகுப்பு:பல்லவர்
பகுப்பு:சாளுக்கியர்
எஸ். தேன்மொழி

**சே. தேன்மொழி** (S. Thenmozhi) ஓர் தமிழக அரசியல்வாதி ஆவார். இவர் 2006 ஆம் ஆண்டு நடைப்பெற்ற தேர்தலில் திண்டுக்கல் மாவட்டம்,நிலக்கோட்டை சட்டமன்ற தொகுதியில் இருந்து அதிமுக கட்சி சார்பில் போட்டியிட்டு வெற்றி பெற்றார். 2019ஆம் ஆண்டு இடைத்தேர்தல் மீண்டும்   நிலக்கோட்டை சட்டமன்ற தொகுதியிலிருந்து அதிமுக கட்சி சார்பில் போட்டியிட்டு வெற்றி பெற்றார் இவர் 2021ஆம் ஆண்டு தமிழ்நாடு சட்டமன்றத்ட் தேர்தலில் போட்டியிட்டு மீண்டும் இத்தொகுதியிலிருந்து அதிமுக சட்டமன்ற உறுப்பினராகத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திண்டுக்கல் மாவட்ட மக்கள்
பகுப்பு:திண்டுக்கல் அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
ஃபின் பேலர்

**ஃபெர்கல் டேவிட்**  (Fergal Devitt) (பிறப்பு: சூலை 25, 1981)   என்பவர் ஓர் ஐரிய தொழில்முறை மற்போர் வீரர் ஆவார்.  இவர் ஃபின் பேலர் எனும் எனும் மேடைப் பெயராலேயே பரவலாக அறியப்படுகிறார். தற்போது இவர் உலக மற்போர் மகிழ்கலை நிறுவனத்தின் சுமாக்டவுன் நிகழ்ச்சியில் ஒப்பந்தமாகி விளையாடி வருகிறார்.

தனது தொழில் வாழ்க்கையில் *நியூ சப்பான் புரோ ரெஸ்லிங்* நிகழ்ச்சியில் கலந்து கொண்டதன் மூலம் பரவலாக அறியப்பட்டார். அங்குவிளையாடிய போது மூன்று முறை இளையோர் மிகு கன வாகையாளர் பட்டத்தினையும் ஆறு முறை கூட்டு வாகையாளர் பட்டத்தினையும் வென்றார். அதில் நான்கு முறை ருசூக் டக்குசியுடனும் இரு முறை மினோருவுடனும் இணைந்து கூட்டு வாகையாளர் பட்டத்தினைப் பெற்றார்.  மேலும் இருமுறை 2010 மற்றும் 203 ஆம் ஆண்டுகளில் நடைபெற்ற *பெஸ்ட் ஆஃப் சூப்பர் ஜூனியர்ஸ்* நிகழ்ச்சியில்  இரு முறை வென்றார்.

பின்பு உலக மற்போர் மகிழ்கலை நிறுவனத்தின் மற்றொரு நிகழ்ச்சியான என் எக்ஸ் டி யில் இனைந்த போது ஃபின் பேலர் என்பதனை தனது மேடைப் பெயராகத் தேர்வு செய்தார். அவர் ஒரு முறை என் எக்ஸ் டி வாகையாளராகத் தேர்வாகினார். மேலும் அதிக நாட்கள் வாகையாளர் பட்டத்தினை தக்க வைத்துக் கொண்டவர் எனும் புதிய சாதனையும் படைத்தார். அவர் 292 நாட்கள் அந்த வாகையாளர் பட்டத்தினை தன் வசம் வத்திருந்தார். உலக மற்போர் நிறுவனம் இதனை 293 நாட்களாக அறிவித்தது.  இந்த நிறுவனத்தின் முதல் *டஸ்டி ரோட்ஸ் கூட்டு வாகையாளர் கிளாசிக்* எனும் வாகையாளர் பட்டத்திற்கான முதல் போட்டியில் சுமாவோ ஜோவுடன் இணைந்து கூட்டு வாகையாளர் பட்டம் பெற்றார். பின்பு உலக மற்போர் நிறுவனத்துடன் ஏற்பட்ட ஒப்பந்தம் காரணமாக என் எக்ஸ் டி யில் இருந்து விலகி இவர் சுமாக்டவுனில் கலந்து கொண்டார். இவர் கலந்து கொண்ட தனது முதல் *பே பெர் வியூ* நிகழ்ச்சியிலேயே வாகையாளர் பட்டம் பெற்றார். 2016 ஆம் ஆண்டில் நடைபெற்ற சம்மர் சிலாம் எனும் நிகழ்ச்சியில் இவர் உலக வாகையாளர் பட்டம் பெற்றார். ஒப்பந்தாமாகி27 நாட்களில் இவர்  இந்தப் பட்டத்தினைக் கைப்பறியதன் மூலம்  மிகக் குறைந்த நாட்களிலேயே சாகையாளர் பட்டம் பெற்றவரானார்.

## உலக மற்போர் மகிழ்கலை நிறுவனம்
சூலை 19, 2016 ஆம் ஆண்டில் நடைபெற்ற வீரர்கள் தேர்வில் இவர் உலக  மற்போர் மகிழ்கலை நிறுவனத்தின் ரா எனும் நிகழ்ச்சியில் தேர்வானார். சூலை 25 இல் நடைபெற்ற ராவில் தனது 35 ஆம் பிறந்தநாளின் போது இவர் தனது முதல் போட்டியில் விளையாடினார். புதியதாக உலக வாகையாளர் எனும் வாகையாளர் எனும் பட்டத்தினை அந்த நிறுவனம் அறிவித்தது. அதற்காக நான்கு வீரர்கள் பங்குபெறும் *ஃபேடல் ஃபோர் வே*  எனும் போட்டியில் ரூசவ், சிசாரோ மற்றும் கெவின் ஓவன்சுவுடன் இணைந்து இவர் போட்டியிட்டார். 2016 ஆம் ஆண்டில் நடைபெற்ற சம்மர்சிலாம் எனும் நிகழ்ச்சியில் நடைபெற்ற இந்தப் போட்டியில் இவர் உலக வாகையாளர் பட்டம் பெற்றார். ஒப்பந்தாமாகி27 நாட்களில் இவர்  இந்தப் பட்டத்தினைக் கைப்பறியதன் மூலம்  மிகக் குறைந்த நாட்களிலேயே சாகையாளர் பட்டம் பெற்றவரானார். அந்தப் போட்டியில் ஏற்பட்ட காயம் காரணமாக இவர் சிறிது காலம் ஓய்வில் இருந்தார். அந்த சமயத்தில் அவரின் வாகையாளர் பட்டத்தினை திரும்பக் கொடுக்க  இருப்பதாக ரா நிர்வாக மேலாளரான மிக் ஃபோலி தனது டுவிட்டர் பக்கத்தில் தெரிவித்தார்.

## சான்றுகள்


பகுப்பு:மற்போர் வீரர்கள்
பகுப்பு:வாழும் மக்கள்
கிராண்ட் தெஃப்ட் ஆட்டோ III

**கிராண்ட் தெப்ட் ஆட்டோ III** (Grand Theft Auto III**)** என்பது அதிரடி-சாகச காணொளி விளையாட்டு ஆகும். இதனை டி எம் ஏ டிசைன் நிறுவனம் உருவாக்கியது. ராக்ஸ் ஸ்டார் கேம்ஸ் நிறுவனம் இதனை வெளியிட்டது. அக்டோபர் 2001 இல் பிளே ஸ்டேசன் 2 இல் வெளியானது. மே 2002 ஆம் ஆண்டில் மைக்ரோசாப்ட் விண்டோசுவிலும், அக்டோபர் 2003 இல் எக்சு பாக்சிலும் வெளியானது. இதன் பத்தாம் ஆண்டில் செல்லிடத் தொலைபேசி இயங்குதளங்களில் பயன்படுத்தப்படும் மேம்பட்ட பதிப்பினை 2011 ஆம் ஆண்டில்  வெளியிட்டது. இந்த விளையாட்டு கிராண்ட் தெப்டின் ஐந்தாவது பதிப்பு ஆகும். இது 1999 ஆம் ஆண்டில் வெளியான கிராண்ட் தெப்ட் ஆட்டோ 2 க்குப் பிறகு முக்கிய பதிப்பாகக் கருதப்படுகிறது

நியூயார்க் நகரத்தினை அடிப்படையாகக் கொண்டு லிபெர்ட்டி எனும் புனைவு நகரத்தில் விளையாடப்படும் விதமாக இந்த விளையாட்டு அமைக்கப்பட்டுள்ளது. இந்த விளையாட்டானது ஒரு மூன்றாம் நபர் பார்வையில் இருந்து விளையாடப்படுகிறது. மேலும் இந்த விளையாட்டில் நடந்து சென்றோ அல்லது வாகனத்தில் பயனித்தோ விளையாடும் வகையில் அமைக்கப்பட்டுள்ளது. லிபர்ட்டி நகரத்தில் மூன்று தீவுகள் அமைக்கப்பட்டிருக்கும். அதில் வீரர்கள் எந்த தீவில்வேண்டுமானாலும் சுதந்திரமாக சுற்றித் திரியலாம். இந்த விளையாட்டின் மேம்படுத்தும் பணிகளை எடின்பர்க்கினை தலைமையிடமாகக் கொண்ட டி எம் ஏ டிசன் நிறுவனம் மற்றும் நியூயார்க்கினை அடிப்படையாகக் கொண்ட ராக்ஸ் ஸ்டார் நிறுவனமும் மேற்கொண்டன. கிராண்ட் தெப்ட் ஆட்டோ சீரிசின் பிரபலமான கூறுகளாகக் கருதப்படுபவைகளை முப்பரிமான காட்சிகளாக மாற்றுவதினை இந்த பதிப்பில் முக்கிய மேம்பாடாக கருதப்பட்டது. முப்பரிமான தொழில் நுட்பத்தில் இந்த விளையாட்டு விளையாடப்படுவது இதுவே முதல் முறையாகும். செப்டம்பர் 2011 தாக்குதலால் இந்த விளையாட்டு வெளிவாதில் தாமதம் ஆனது.

## விளையாடும் முறை
கிராண்ட் தெஃப்ட் ஆட்டோ III என்பது மூன்றாம் நபரின் பார்வையில் விளையாடும் ஒரு அதிரடி-சாகச விளையாட்டு. இந்த விளையாட்டில் வீரர்கள் அவர்களுக்கான மேற்பணிகளை செய்கையில் வரும் தடைகளைத் தாண்டி அதனை நிறைவு செய்தல் வேண்டும்.  இதில் வீரர்கள் ஒரே சமயத்தில் ஒன்றுக்கும் மேற்பட்ட மேற்பணிகளைச் செய்ய வேண்டி இருக்கும் சில சமயங்களில் ஒரு மேற்பணிகளைச் செய்து முடித்த பிறகு அடுத்த பணிக்கான அறிவுறுத்தலுக்காகவோ அல்லது நிகழ்வுகள் வருவதற்கு காத்திருக்க வேண்டியிருக்கலாம்.  மேற் பணிகளுக்கு அப்பால், வீரர்கள் விளையாட்டின் திறந்த உலகில் சுதந்திரமாக சுற்றலாம், மேலும் விருப்பமான மேற்பணிகளைச் செய்து முடிக்கலாம். லிபர்ட்டி சிட்டி மூன்று பெருநகரங்களைக் கொண்டது. அவையாவன: போர்ட்லேண்ட், ஸ்டாண்டன் தீவு மற்றும் ஷோர்சைட் வேல். இதில் போர்ட்லேண்ட் மேற்பணிகளைச் செய்து முடித்த பிறகு மற்ற இரு பெரு நகரங்களில் விளையாட அனுமதி கிடைக்கும்.

## விண்டோசு பதிப்புகள்

மே 2002 இல் விண்டோசு பதிப்பிற்கான வைஸ் சிட்டி வெளியானபோது நேர்மறையான விமர்சனங்களைப் பெற்றது. விமர்சகர்கள் இந்த விளையாட்டிற்கு 100 க்கு 93 புள்ளிகள் கொடுத்தனர்.  2002 ஆம் ஆண்டில் விண்டோசு பதிப்பில் வெளியான ஒரு விளையாட்டிற்கு கொடுக்கப்படும் அதிக பட்ச புள்ளி இதுவாகும். . விமர்சகர்கள் முந்த விளையாட்டில் இருந்ததனை விட  காட்சி அமைப்புகளும் கட்டுப்பாட்டு முறைகளும் சிறப்பாக இருந்ததாக விமர்சகர்கள் பாராட்டினர்.  ஆனால் இந்த விளையாட்டினை நிறுவுவதற்கு தேவையான நிபந்தனைகள் எதிர்மறையான விமர்சனங்களைப் பெற்றது. 

## சான்றுகள்


பகுப்பு:கணினி விளையாட்டுக்கள்
கிராண்ட் தெஃப்ட் ஆட்டோ வி

**கிராண்ட் தெப்ட் ஆட்டோ வி** (Grand Theft Auto V**)** என்பது அதிரடிச்-சாகசக் காணொளி விளையாட்டு ஆகும்.  இதனை ராக்ஸ் ஸ்டார் நார்த் நிறுவனம் உருவாக்கியது. ராக்ஸ் ஸ்டார் கேம்ஸ் நிறுவனம் இதனை வெளியிட்டது. செப்டமபர் 2013 இல் பிளே ஸ்டேசன்  3, எக்ஸ் பாக்சு 360 இல் வெளியானது. நவம்பர் 2014 இல் பிளே ஸ்டேசன் 4 மற்றும் எக்சு பாக்சு ஒன் போன்ற கருவிகளில் வெளியானது.ஏப்ரல் 2015 ஆம் ஆண்டில் மைக்ரோசாப்ட் விண்டோசுவிலும் வெளியானது. இதில் லாஸ் ஏnjசல்ஸ் நகரத்தினை அடிப்படையாகக் கொண்ட லாஸ் சாந்தோஸ் எனும் நகரத்தில் விளையாடுவது போன்று அமைக்கப்பட்டிருக்கும். வீரர்கள் இந்த நகரத்தின் எந்த பகுதிகளிலும் சுற்றித் திரியலாம்.

இந்த விளையாட்டானது ஒரு மூன்றாம் நபர் பார்வையில் இருந்து விளையாடப்படுகிறது. மேலும் இந்த விளையாட்டில் நடந்து சென்றோ அல்லது வாகனத்தில் பயனித்தோ விளையாடும் வகையில் அமைக்கப்பட்டுள்ளது. இதில் மூன்று கதை மாந்தர்கள் உளனர். அதில் யாரையேனும் ஒருவரைத் தேர்வு செய்து விளையாடலாம். இதில் பெருமாலான மேற்பணிகள் சுடுதல் அல்லது வாகனம் ஓட்டுதல் ஆகியவற்றின் மூலமே செய்யப்படுகிறது. இணைய இணைப்பில் விளையாடும் போது 30 பேர் பல வகையான விளையாட்டு நிலைகளில் விளையாட இயலும்.

## விளையாடும் முறை
கிராண்ட் தெஃப்ட் ஆட்டோ V என்பது மூன்றாம் நபரின் பார்வையில் விளையாடும் ஒரு அதிரடி-சாகச விளையாட்டு ஆகும். முதலாம் நபரின் பார்வையில் விளையாடும் வகையிலும் இந்த பதிப்பு அமைந்துள்ளது குறிப்பிடத்தக்கதாகும்.   இந்த விளையாட்டில் வீரர்கள் தங்களுக்கான மேற்பணிகளை வரும் தடைகளைத் தாண்டி நிறைவு செய்தல் வேண்டும்.  இதில் வீரர்கள் ஒரே சமயத்தில் ஒன்றுக்கும் மேற்பட்ட மேற்பணிகளைச் செய்ய வேண்டி இருக்கும் சில சம்யங்களில் ஒரு மேற்பணிகளைச் செய்து முடித்த பிறகு அடுத்த பணிக்கான அறிவுறுத்தலுக்காகவோ அல்லது நிகழ்வுகள் வருவதற்கு காத்திருக்க வேண்டியிருக்கலாம். மேற் பணிகளுக்கு அப்பால், வீரர்கள் விளையாட்டின் திறந்த உலகில் சுதந்திரமாக சுற்றலாம், மேலும் விருப்பமான மேற்பணிகளைச் செய்து முடிக்கலாம். இந்த பதிப்பில் லாஸ் ஏஞசல்ஸ் நகரத்தினை அடிப்படையாகக் கொண்ட லாஸ் சாந்தோஸ் எனும் நகரத்தில் விளையாடுவது போன்று அமைக்கப்பட்டிருக்கும். இந்தற்கு முந்தைய பதிப்புகளில் இருந்த இடங்களை விட இந்த நகரத்தின் பரப்பளவு சற்று அதிகமாகும்.

## விருதுகள்
காணொளி விளையாட்டுக்களை வெளியிடும் நிறுவனங்களிடம் இருந்து பல விருதுகளையும் பல விருதிற்கானப் பரிந்துரைகளையும் பெற்றது. இந்த விளையாட்டு வெளியிடப்படுவதற்கு முன்னதாக 2012 ஆம் ஆண்டில் அதிகம் எதிர்பார்க்கப்பட்ட விளையாட்டிற்கான 2012 *ஸ்பைக்* காணொளி விளையாட்டி விருதினை இது வென்றது. 2013 ஆம் ஆண்டில் வெளியான விளையாட்டில் விமர்சகர்களின் தரவரிசையில் அதிக புள்ளிகள்: பெற்றது. மேலும் தற்சார்பு விமர்சகர்களான *டாம் சிக், சி என் இ டி , எட்ஜ், முப்பதி ஒன்றாவது கோல்டன் ஜாஸ் ஸ்டிக் அவார்ட்ஸ், ஐந்தாவது இன்சைட் கேமிங் அவார்ட்ஸ், ஸ்பைக் வி இ எக்சு, (2013),  சிலாண்ட் இதழ்*, மற்றும் டைம்  ஆகிய விமர்சகர்களிடையே பாராட்டினைப் பெற்றது. சிறந்த எக்சு பாக்சிற்கான விளையாட்டு விருதினை கனடா .காம் வழங்கியது.  எட்ஜ் வழங்கிய சிறந்த விளையாட்டு மேம்பாட்டாளர் விருதினை ராக்ஸ் ஸ்டார் நார்த் நிறுவனம் மற்றும் ராக்ஸ் ஸ்டார் கேம்ஸ் நிறுவனம் பெற்றது.   சிறந்த காணொளி விளையாட்டிற்கான பத்தாவது பிரிட்டிசு அகாதமி விருதினைப் பெற்றது.

## சான்றுகள்


பகுப்பு:கணினி விளையாட்டுக்கள்
புரட்சித் தலைவர் டாக்டர் எம். ஜி. ஆர். பேருந்து நிலையம், ஆரணி

**புரட்சித் தலைவர் டாக்டர் எம்.ஜி.ஆர். பேருந்து நிலையம் (Puratchi Thalaivar Dr.MGR Bus Terminus)** (அல்லது) **ஆரணி பழைய பேருந்து நிலையம் (Arani Old Bus stand Terminus)** தமிழ் நாட்டின் உள்ள பேருந்து நிலையம் ஆகும். ஆரணி நகரின் முதன்மையான பேருந்து நிலையம் மற்றும் திருவண்ணாமலை மாவட்டத்தில் இந்தப் பேருந்து நிலையமானது மூன்றாவது பெரிய பேருந்து நிலையமாகும். இது ஆரணி, திருவண்ணாமலை நகரின் மையப்பகுதியில் சத்திய மூர்த்தி சாலையில் அமைந்துள்ளது. இந்தப் பேருந்து நிலையத்தை ஆரணி நகராட்சி நிர்வாகம் தூய்மைப்படுத்தி வருகிறது.

## போக்குவரத்து வசதிகள்

* தமிழகத்தின் தலைநகரான சென்னைக்கு (தடம் எண் - 202) 10 நிமிடங்களுக்கு ஒரு பேருந்து இயக்கப்படுகிறது. இவற்றில் (தடம் எண் - 202UD) UD(ULTRA DELUXE) எனப்படும் சொகுசு பேருந்துகள், விரைவு பேருந்து சேவைகளும் மற்றும் இடைநில்லா பேருந்து எனப்படும் அதிவிரைவு பேருந்து சேவைகளும் இயக்கப்படுகிறது.

* அதுமட்டுமில்லாமல் சென்னையின் வளர்ச்சிப்பெற்ற உள் நகரான தியாகராயநகர், அடையாறு, தாம்பரம், பூவிருந்தவல்லி ஆகிய இடங்களுக்கும் பேருந்து சேவைகள் இயக்கப்படுகிறது.

* வேலூர், ஆற்காடு, காஞ்சிபுரம், செய்யாறு, இராணிப்பேட்டை, வாலாஜா, கண்ணமங்கலம் ஆகிய நகரங்களுக்கு 5 லிருந்து 10 நிமிடத்திற்கு ஒரு பேருந்து சேவைகள் இயக்கப்படுகிறது.

*  வெம்பாக்கம், திருத்தணி, திருப்பதி, பெங்களூரு, கிருஷ்ணகிரி, ஓசூர், திருப்பத்தூர், கலவை, குடியாத்தம், ஆகிய ஊர்களுக்கு ஒரு மணி நேரத்திற்கு ஒரு முறை பேருந்து சேவைகள் இயக்கப்படுகிறது.

* அரக்கோணம், திருவள்ளூர், காளஹஸ்தி, சித்தூர்  ஆகிய ஊர்களுக்கு குறிப்பிட்ட நேரத்தில் பேருந்து சேவைகள் இயக்கப்படுகிறது.

* ஆதனூர்,  முள்ளண்டிரம்,  குன்னத்தூர்,  பொன்னம்பலம்,  வாழைப்பந்தல்,  லாடவரம், விளாப்பாக்கம்,  பூசிமலைக்குப்பம், நஞ்சுகொண்டாபுரம்,  அமிர்தி,  ரெட்டிப்பாளையம்,  காளசமுத்திரம்,  வாழியூர்,  சிறுமூர்,  அய்யம்பாளையம், திமிரி,  ஒண்ணுபுரம்,  மட்டதாரி ஆகிய கிராமப்புற ஊர்களுக்கு நகரப் பேருந்துகள் மூலம் பேருந்து சேவைகள் உள்ளது.

### நடைபாதைகள்

## சான்றுகள்

பகுப்பு:திருவண்ணாமலை மாவட்டப் பேருந்து நிலையங்கள்
லூ வின்சென்ட்

**லூ வின்சென்ட்** (பிறப்பு: நவம்பர் 11, 1978) நியூசிலாந்தின் முன்னாள் துடுப்பாட்ட வீரர் ஆவார். இவர் பொதுவாக துவக்க வீரராக களம் இறங்கினார்.  இவர் தேர்வுத் துடுப்பாட்டப் போட்டி, ஒருநாள் பன்னாட்டுத் துடுப்பாட்டம் மற்றும் இருபது -20 சர்வதேச துடுப்பாட்டத்தில் நியூசிலாந்தைப் பிரதிநிதித்துவப்படுத்தியுள்ளார், அத்துடன் நியூசிலாந்து உள்நாட்டு துடுப்பாட்டத்தில் ஆக்லாந்து துடுப்பாட்ட அணி  வொர்செஸ்டர்ஷைர் மற்றும் லங்காஷயர் ஆகிய அணிகளிலும் இவர் உள்ளூர்ப் போட்டிகளில் விளையாடியுள்ளார். ஈசிபி 40, பங்களாதேஷ் பிரீமியர் லீக் மற்றும் சாம்பியன்ஸ் லீக் இருபது 20 . இந்திய துடுப்பாட்ட லீக்கில் போட்டிகள் உட்பட பல தொழில்முறை துடுப்பாட்ட போட்டிகளில்  இவர்  சூதாட்டப்புகாரில் ஈடுபட்டதாக எழுந்த குற்றச்சாட்டுகள் தொடர்பாக வின்சென்ட்டை சர்வதேச துடுப்பாட்ட கவுன்சிலின் ஊழல் தடுப்பு பிரிவு (ஏ.சி.எஸ்.யூ) விசாரித்து வருவதாக 2013 டிசம்பரில் தகவல் வெளியானது. 2014 ஜூன் மாதம், வங்காளதேச துடுப்பாட்ட வாரியம்  இவர் குற்றவாளி எனக் கண்டறிந்து மூன்று ஆண்டுகள் தடைசெய்தது. 1 ஜூலை 2014 அன்று, சூதாட்டப் புகாரில் ஈடுபட்டதை ஒப்புக்கொண்டார். இங்கிலாந்து மற்றும் வேல்ஸ் துடுப்பாட்ட வாரியம் வின்சென்ட் அனைத்து வகையான துடுப்பாட்டடிலும் விளையாடுவதற்கு வாழ்நாள் தடை விதித்தது.

## சர்வதேச போட்டிகள்
ஒரு வலது கை மட்டையாளரான இவர் , 2001-02 ஆம் ஆண்டில் பெர்த்தில் ஆஸ்திரேலியாவுக்கு எதிரான தேர்வுத் துடுப்பாட்டப் போட்டியில்  அறிமுகமானார்.  நியூசிலாந்து அணி முதல் ஆட்டப் பகுதியில்   534/9 ஓட்டங்கள் எடுத்து டிக்ளேர் செய்தது , இதில் நான்கு வீரர்கள் நூறு ஓட்டங்கள் அடித்தனர், ஆனால் வேறு யாரும் இரண்டுஇலக்க ஓட்டங்களை எட்டவில்லை, வின்சென்ட்  முதல் ஆட்டப்பகுதியில் 104 ரன்கள் எடுத்தார். இதைத் தொடர்ந்து இரண்டாவது ஆட்டபபகுதியில்  54 ஓட்டங்களைப் பெற்றார். 2005-06 ஆம் ஆண்டில், ஹராரேவில் ஜிம்பாப்வேக்கு எதிரான ஒருநாள் போட்டியில் வின்சென்ட் 172 ரன்கள் எடுத்தார், ஒருநாள் போட்டிகளில் நியூசிலாந்திற்கான அதிகபட்ச தனிநபர் ஓட்டங்கள் எடுத்து புதிய சாதனை படைத்தார், 1975 உலகக் கோப்பையில் கிழக்கு ஆபிரிக்காவுக்கு எதிரான போட்டியில் 120 பந்துகளில் 172 ஓட்டங்கள் எடுத்து இறுதிவரை ஆட்டமிழக்காமல் இருந்தார். இதன்மூலம்  க்ளென் டர்னரின் சாதனையினை முறியடித்தார்.இதில் 16 நான்குகளும் ஒன்பது ஆறுகளும் அடங்கும்  காமன்வெல்த் வங்கி முத்தரப்புத் தொடரில் விளையாடுவதற்காக இவர் மீண்டும் அணியில் சேர்க்கப்படார். ஏனெனில்  நாதன் அஸ்டல் இந்தத் தொடர் நடந்து கொண்டிருக்கும் வேளையில் திடீரென ஓய்வு பெற்றார். அதனால் அவருக்கு மாற்று வீரராக இவர் தேர்வானார். அந்தத் தொடரில் சிறப்பான ஆட்டத் திறனை வெளிப்படுத்திய இவர் தொடர்ச்சியாக ,மூன்று ஐம்பது ஓட்டங்களை எடுத்தார். சுழற்சி கொள்கையை அமல்படுத்தியதன் காரணமாக தேசிய அணியில் இருந்து நீக்கப்பட்ட பின்னர், வின்சென்ட் மனச்சோர்வுக் கோளாறால் அவதிப்பட்டார்  இந்தியன் துடுப்பாட்ட லீக்கில் சண்டிகர் லயன்ஸ்  அணியுடன் கையெழுத்திட்டதன் மூலம் இவர் அணியில் இருந்து நீக்கப்பட்டார். சில வர்ணனையாளர்கள் வின்சென்ட்டை நியாயமற்ற முறையில்  நடத்தியது அவர் தேசிய அணியில் இருந்து நீக்குவதற்கு காரணமாக அமைந்தது என  அப்போதைய நியூசிலாந்து பயிற்சியாளர் ஜான் பிரேஸ்வெல் குறிப்பிட்டுள்ளார்.

## சான்றுகள்


பகுப்பு:நியூசிலாந்துத் துடுப்பாட்ட வீரர்கள்
பகுப்பு:1978 பிறப்புகள்
பகுப்பு:வாழும் மக்கள்
பம்பாய் ரவா

**[[பம்பாய்]] ரவா** *(Bombay rava)* அல்லது ரவ்வா என்பது ஒரு கோதுமை தயாரிப்பு உணவு ஆகும். உமி நீக்கிய கோதுமையை அரைப்பதன் மூலம் ரவை தயாரிக்கப்படுகிறது. இந்திய உணவு வகைகளான ரவா தோசை, ரவா இட்லி, உப்புமா, கிச்சடி போன்றவையும்  ரவா லட்டு மற்றும் ரவா அல்வா அல்லது ரவா கேசரி போன்ற இனிப்புகளையும் தயாரிக்கிறார்கள்.
  
கோதுமை மாவிலிருந்து சம்பா ரவை என்று அழைக்கப்படும் மற்றொரு வகையும் தயாரிக்கப்படுகிறது. இது கோதுமை மாவின் சுத்திகரிக்கப்பட்ட வடிவம் ஆகும் . 

## செயல்முறை
கோதுமையை மாவு ஆலையில் இட்டு அரைத்த பின்னர் அரைக்கப்பட்ட பொருட்களின் எச்சங்களை ரவை எனலாம். மாவும் ரவையும் பிரிக்கப்படும் வரை இது ஒரு சல்லடை வழியாக அனுப்பப்படுகிறது.

## பயன்பாடு

பம்பாய் ரவா இந்தியாவில் உப்மா செய்ய பயன்படுத்தப்படுகிறது. இது சில வகையான தோசைகளில், குறிப்பாக ரவா தோசையில் ஒரு மூலப்பொருளாகவும் பயன்படுத்தப்படுகிறது .

## மேற்கோள்கள்

பகுப்பு:தமிழர் சமையல்
பகுப்பு:தானியங்கள்
ஆர். தங்கதுரை

**ஆர். தங்கதுரை** (*R. Thangathurai*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2016ஆம் ஆண்டு நடைபெற்ற சட்டமன்றத் தேர்தலில், நிலக்கோட்டை சட்டமன்றத் தொகுதியிலிருந்து, அதிமுக சார்பில் போட்டியிட்டு, தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். சபாநாயகரால் தகுதி நீக்கம் செய்யப்பட்ட 18 சட்டமன்ற உறுப்பினர்களில் இவரும் ஒருவர். தற்போது டி.டி.வி. தினகரன் தொடங்கிய அம்மா மக்கள் முன்னேற்றக் கழகத்தில் இணைத்து உள்ளார் 

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அம்மா மக்கள் முன்னேற்றக் கழக அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
மிங் கல்லறைகள்

**மிங் கல்லறைகள்** என்பன சீனாவின் மிங் வம்சப் பேரரசர்களால் கட்டப்பட்ட அரச கல்லறைகளின் தொகுதி ஆகும். முதல் மிங் பேரரசரின் கல்லறை, தலைநகரமான நான்சிங்குக்கு அண்மையில் அமைக்கப்பட்டது. இருந்தும், பெரும்பாலான மிங் கல்லறைகள் ஒரு தொகுதியாக பெய்சிங்குக்கு அருகே அமைக்கப்பட்டுள்ளன. இவை கூட்டாக மிங் வம்சத்தின் பதின்மூன்று கல்லறைகள் என அறியப்படுகின்றன. இவை பெய்சிங் நகர மையத்துக்கு வட-வடமேற்காக  தொலைவில் பெய்சிங் மாநகரசபையின் புறநகரப் பகுதியான சாங்பிங் மாவட்டத்தில் உள்ளன. தியான்சூ மலையின் தெற்குப் பக்கச் சரிவில் உள்ள இந்த இடம், மூன்றாவது மிங் பேரரசர் யொங்லு என்பவரால் ஃபெங் சுயிக் கொள்கைகளுக்கு அமைவாகத் தெரிவு செய்யப்பட்டது. 1420 ஆம் ஆண்டில் பேரரசு மாளிகை (தடுக்கப்பட்ட நகர்) கட்டப்பட்ட பின்னர் பேரரசர் யொங்லு தன்னைப் புதைப்பதற்கான இடத்தைத் தெரிவு செய்து தன்னுடைய சொந்தக் கல்லறையையும் உருவாக்கினார். பின் வந்த பேரரசர்களும் தமது கல்லறைகளை அவ்விடத்திலேயே அமைத்தனர்.

பேரரசர் யொங்லு தொடக்கம் 13 பேரரசர்களை இப்பகுதியிலேயே புதைத்தனர். முதல் மிங் பேரரசர் ஒங்வூ பேரரசரின் சியாவோலிங் கல்லறை தலைநகரமான நான்சிங்குக்கு அண்மையில் அமைந்தது. இரண்டாவது பேரரசர் சியான்வென், பேரரசர் யொங்லுவால் பதவி நீக்கப்பட்டுத் தலைமறைவானார். இதனால் அவரது கல்லறை குறித்து எதுவும் தெரியவில்லை. "தற்காலிக"ப் பேரரசர் சிங்தாயையும் இங்கே புதைக்கவில்லை. பேரரசர் தியான்சுன் இவருக்குப் பேரரசுப் புதைப்பை ஏற்றுக்கொள்ளாததால் இவரை பெய்சிங்குக்கு மேற்கில் புதைத்தனர். இங்கே புதைக்கப்பட்ட கடைசிப் பேரரசர் தூக்குப் போட்டுத் தற்கொலை செய்துகொண்ட பேரரசர் சொங்சென் ஆவார். இவர் இவரது வைப்பாட்டியான தியானின் கல்லறையில் புதைக்கப்பட்டார். பின்னர் குறுகிய காலமே நிலைத்திருந்த சுன் வம்சத்துப் பேரரசர் லி சிசெங் இதை *சி லிங்* என்னும் பேரரசுக் கல்லறையாக அறிவித்தார். மிங் பேரரசர்களால் கட்டப்பட்ட பிற கல்லறைகளோடு ஒப்பிடுகையில் *சி லிங்* மிகவும் சிறியது.

மிங் வம்சக் காலத்தில் இக்கல்லறைகளுக்குச் செல்வதற்குப் பொதுமக்களுக்கு அனுமதி இருக்கவில்லை. 1644 இல் லி சிசெங்கின் படைகள் பெய்சிங்குக்கு முன்னேறிச் செல்வதற்கு முன்னர் அந்த ஆண்டு ஏப்ரலில் இக்கல்லறைகளைச் சூறையாடியதோடு பலவற்றுக்குத் தீயும் வைத்தனர்.

தற்போது, இந்த மிங் கல்லறைகள், உலக பாரம்பரியக் களம் என அறிவிக்கப்பட்ட "மிங், சிங் வம்சங்களின் பேரரசுக் கல்லறைகளின்" ஒரு கூறாக உள்ளன. மேற்குறித்த உலக பாரம்பரியக் களம் பெய்சிங்குக்கு அருகிலும், நான்சிங், ஏபெய், ஊபெய், லியாவோனிங் ஆகிய மாகாணங்களிலும் பரந்துள்ள கல்லறைகளை உள்ளடக்கியது.

## அமைப்பு
மிங் வம்சத்துக் கல்லறைகளின் அமைவிடம் ஃபெங் சுயிக் கோட்பாடுகளின் அடிப்படையில் கவனமாகத் தெரிவு செய்யப்பட்டது. குறித்த கோட்பாடுகளின்படி வடக்கிலிருந்து வரக்கூடிய தீய ஆவிகளும், கேடு விளைவிக்கும் காற்றுக்களும் தவிர்க்கப்படல் வேண்டும். இதற்கு உகந்ததாக, பெய்சிங்குக்கு வடக்கில் இருந்த சுண்டு மலைகளின் அடிவாரத்தில் அமைந்த வளைவான பள்ளத்தாக்குப் பகுதியை இதற்காகத் தெரிவுசெய்தனர். ஃபெங் சுயிக்கு அமைவாக தூய்மையையும், அமைதியையும், கடும் நிறத்தோடுகூடிய மண், தெளிந்த நீர் என்பவற்றோடு பிற தேவைகளையும் தன்னகத்தே கொண்டு மலைகளால் சூழப்பட்ட 40 சதுர கிலோமீட்டர்கள் பரப்பளவுடைய இப்பகுதி, மிங் வம்சத்தின் இடுகாடு ஆனது. மூன்று வளைவுகளைக் கொண்ட செந்நிறம் பூசப்பட்ட நுழைவாயிலில் தொடங்கும் ஏழு கிலோமீட்டர் நீளமான வீதியே இத்தொகுதிக்கான அணுகுவழி ஆகும். இவ்வீதியின் இருமருங்கும் காவல் விலங்குகளினதும், அதிகாரிகளினதும் சிலைகள் உள்ளன.

## மேற்கோள்கள்


பகுப்பு:சீனக் கல்லறைகள்
டெய்ஸி

***டெய்ஸி*** 1988 ஆம் ஆண்டு மலையாள மொழியில் வெளிவந்த திரைப்படமாகும். பிரதாப் போத்தன் இயக்கத்தில் வெளிவந்த இத்திரைப்படத்தில் *ஹரிஷ் குமார்*, *சோனியா*, மற்றும் பலர் நடித்திருந்தனர். கமல்ஹாசன் சிறப்பு தோற்றமளிக்கும் வேடத்தில் நடித்துள்ளார்.

## நடிகர்கள்
* ஹரிஷ் குமார்
* சோனியா
* கமல்ஹாசன் (சிறப்புத் தோற்றம் ) 
* லட்சுமி 
* எம். ஜி. சோமன்
* நெடுமுடி வேணு 
* சங்கராடி 
* சுப்பு பஞ்சு அருணாச்சலம்
* ஜெகதே சிறீகுமார்

## மேற்கோள்கள்

## வெளி இணைப்புகள்
*

பகுப்பு:கமல்ஹாசன் நடித்துள்ள திரைப்படங்கள்
பகுப்பு:1988 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
மாலூசின் சோதனை

**மாலூசின் சோதனை** ,  (Malus' experiment ) ஒளி முனைவாக்கதினை விளக்க உதவும் ஓர் எளிய சோதனையாகும்.

சாதாரண ஒளி முனைவாக்கம் பெறாத ஒளியாகும். இச்சோதனைக்கு இரு சாதாரண கண்ணாடிகள் ஒன்றிற்கொன்று இணையா அமைக்கப்பட்டுள்ளன.

முதல் கண்ணாடியில் 45 பாகையில் விழும் ஓர் ஒளிக்கற்றை 45 பாகையில் ஒளி திருப்பம் பெற்று இரண்டாவது கண்ணாடியில் விழுகிறது. இக்கண்ணாடியில் விழும் கற்றை 45 பாகையில் விழும். 45 பாகை திருப்பப்பட்டு ஒரே தளத்தில் அமையும்.இந்நிலையில் இரண்டாவது கண்ணாடியினை மெதுவாகச் சுழற்றி, இக்கண்ணாடியிலிருந்து திருப்பட்டக் கதிர் செங்குத்தானத் தளத்தில் பெறப்பட்டால் அக்கதிரின் செறிவு படிப்படியாக க்குறைந்து சுழியாக மாறி இருக்கக் காணலாம்.இரண்டாவது கண்ணாடியில் முழு முனைவாக்கம் நிகழ்வதால் இது நிகழ்கிறது.இச்சோதனை ஒளியானது குறுக்கதிர்வுகளைக் கொண்டது என்பதனையும் காட்டுகிறது.

முனைவாக்கம்.(Polarization ) ;ஒரு கட்டி அட்டையினை எடுத்துக் கொண்டு அதில் நீளவாக்கில் ஒரு திறப்பை உண்டாக்கவும் இதன் வழியாக ஒரு மெல்லிய அதேநேரம் வலுவாக கயிற்றினை செலுத்தி ,அக்கயிற்றினை ஒரு கொக்கியில் கட்டவும்.இப்போது திறப்பு வழியாக உள்ள கயிற்றின் மறு முனையினைக் ஒர் கையில் பற்றி மேலும் கீழும் பக்கவாட்டிலும் பல கோணங்களிலும் அசைத்து அலையினை அக்கயிற்றில் உருவாக்கவும்.அட்டையிலுள்ள திறப்பிற்கு இணையான அலைகள் அட்டையினைக் கடந்து செல்வதும் மற்றயவை அட்டையால் தடுக்கப்படுவதும் தெரியவரும்.இது முனைவாக்கத்திற்கான ஓர் எளிய சோதனையாகும்.

பகுப்பு:ஒளியியல்
நீலகிரி தேயிலை

**நீலகிரி தேயிலை** என்பது, கருமை நிறமும் தீவிர நறுமணமும் சுவையையும் உடைய ஒரு பயிராகும். இந்த வகை  தேயிலை, இந்தியத் துணைக்கண்டம், மேற்கு தொடர்ச்சி மலைகளின் தெற்குப் பகுதியில் காணப்படுகிறது. இருப்பினும், இது தமிழ்நாட்டின் நீலகிரி மாவட்டத்தின் மலைப்பகுதிகளில் வளர்க்கப்படுகிறது, தென்னிந்தியாவில் தேயிலை வளர்க்கும் பல மாவட்டங்கள் உள்ளன. அவற்றில், கேரள  மாநிலத்தில் மத்திய திருவிதாங்கூர், தெற்கே மூணார் குறிப்பிடத்தக்கவை ஆகும்.

## வரலாறு
குன்னூரைத் தலைமையிடமாகக் கொண்ட தென்னிந்திய ஐக்கிய தோட்டக்காரர்கள் சங்கத்தின் (UPASI) நிறுவன உறுப்பினரான நீலகிரி தோட்டக்காரர்கள் சங்கத்தால் நீலகிரி தேயிலைத் தோட்டங்கள் குறிப்பிடப்படுகின்றன. தென்னிந்தியாவில் தோட்ட உரிமையாளர்களைக் குறிக்கும் உச்ச அமைப்பு இந்த சங்கமாகும்.  இருப்பினும், நீலகிரி மாவட்டத்தில் தேயிலை உற்பத்தி 30% மட்டுமே.  உற்பத்தியின் பெரும்பகுதி சிறு விவசாயிகளால் மேற்கொள்ளப்படுகிறது, அவர்கள் பொதுவாக ஒவ்வொருவரும் ஒரு ஹெக்டேருக்கு குறைவாகவே நில உரிமையாளராக உள்ளனர். நீலகிரி தேயிலை சிறு விவசாயிகளில் பெரும்பான்மையானவர்கள் விவசாயிகளின் உள்ளூர் சமூகமான படகர் இனத்தவர் ஆவர்.

நீலகிரி மாவட்டத்தில் உள்ள தேயிலைத் தோட்டங்கள் (இந்தியாவின் பிற வளர்ந்து வரும் மாவட்டங்களைப் போலவே) பொதுவாக அவற்றின் சொந்த செயலாக்க தொழிற்சாலைகளில் இயங்குகின்றன. சிறு விவசாயிகள் தங்கள் தேயிலையை பச்சை இலைகளாக "தொழிற்சாலைகளுக்கு" விற்கிறார்கள், பெரும்பாலும் இந்த தொழிற்சாலைகள் தனியாருக்குச் சொந்தமானவையாக உள்ளன.  (சமீபத்திய ஆண்டுகளில், சில தோட்ட தொழிற்சாலைகள் சிறிய விவசாயிகளிடமிருந்தே பச்சை இலையை பெறத் தொடங்கினர்.)   பிறகு, இந்த இலைகள் ஏலம் மூலம் விற்பனை செய்யப்பட்டன.  குன்னூர், கோயம்புத்தூர், கொச்சி ஆகிய மாவட்டங்களில் இவ்வாறு விற்பனை செய்யப்படுகிறது.  நீலகிரி தேயிலை 50 சதவீதத்துக்கும் அதிகமாக  ஏற்றுமதி செய்யப்படுகின்றன, மேலும் வழக்கமாக தேநீர் பைகளுக்குப் பயன்படுத்தப்படும் கலப்புகளில் நீலகிரித் தேயிலையைக்  காணலாம். உண்மையில் ஏற்றுமதி செய்யப்படும் நீலகிரி தேயிலையின் துல்லியமான விகிதத்தில் தரவு நம்பமுடியாதது. இருப்பினும், நீல்சன், பிரிட்சார்ட் ( *ஒப் சிட்* ) தென்னிந்திய தேயிலைகளில் குறைந்தது 70% ஏற்றுமதி செய்யப்படுவதாகக் கூறுகின்றன, மேலும் நீலகிரித் தேயிலைகள்  தென்னிந்திய உற்பத்தியில் பாதிக்கும் மேலானவையாக உள்ளன.
  
## தேயிலை வகைகள்
ஆரஞ்சு பெக்கோ (OP) போன்ற தேயிலை வகை விலையுயர்ந்ததாக  வரிசைப்படுத்தப்பட்டுள்ளது. இவை  சர்வதேச ஏலங்களில் மிகவும் விரும்பப்படுகின்றன, இது பெரும்பாலான உள்ளூர் மக்களுக்கு கட்டுப்படுத்த முடியாத விலையில் விற்கப்படுகிறது. நவம்பர் 2006 இல்  நீலகிரி தேயிலை "சிறந்த அடையாளத்தை" அடைந்தது. ஒரு கிலோவிற்கு 600 டாலர் என்ற உலக சாதனை விலையைப் பெற்றது. லாஸ் வேகாஸில் நடைபெற்ற முதல் தேயிலை ஏலத்தில் இது இருந்தது. இயந்திர-வரிசைப்படுத்தப்பட்ட, குறைந்த விலை உயர் தரமான தேயிலை என்பது உடைந்த ஆரஞ்சு பெக்கோ (BOP) எனப்படும் அரை முழு இலை வகையாகும். இருப்பினும், பெரும்பாலான உற்பத்தி க்ரஷ், கண்ணீர், சுருட்டை அல்லது சி.டி.சி உற்பத்தி செயல்முறை மூலம் நிகழ்கிறது, இது ஒரு நடவடிக்கைக்கு அதிக எண்ணிக்கையிலான கோப்பைகளை வழங்குகிறது (தொழில்நுட்ப ரீதியாக *கப்பேஜ்* என *அழைக்கப்படுகிறது* ). நீலகிரி தேயிலையின் வலுவான சுவைகள் கலத்தல் நோக்கங்களுக்கு பயனுள்ளதாக இருக்கின்றன.

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்
## மேற்கோள்கள்

பகுப்பு:நீலகிரி மாவட்டம்
பகுப்பு:இந்தியத் தேயிலை
பகுப்பு:Pages using deprecated image syntax
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
கே. எஸ். என். வேணுகோபால்

**கே.எஸ்.என் .வேணுகோபால்**(*K. S. N. Venugopalu*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், பழனி தொகுதியில் இருந்து, அதிமுக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்

### சட்டமன்ற உறுப்பினராக

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்